
RAPORT DE SPECIALITATE


Subsemnatul Iamandi Ion, şef serviciu administraţie, analizând Proiectul de hotărâre privind prelungirea termenului contractului de concesiune nr. 6735/15.09.2004 pentru cabinet medical doctor Buxbaum Georgeta, am constatat  următoarele: 
· Contractul de concesiune nr. 6735/15.09.2004 a  fost încheiat în baza hotărârii consiliului local nr. 58/31.08.2004, având ca obiect  spaţiul în suprafaţă de 78,22 mp, situat pe Calea Unirii, nr. 114 în care îşi desfăşoară activitatea de specialitate (medic de familie), doamna dr. Buxbaum Georgeta;
· Prin actul adiţional nr.11935/4.09.2019 a fost prelungit termenul contractului până la data de 15.09.2022;
· Potrivit dispoziţiilor art. 5 din HG 884/2004 privind concesionarea unor spaţii cu destinaţia de cabinete medicale, cu modificările şi completările ulterioare, durata concesiunii se stabileşte de către părţi, nu poate fi mai mică de 15 ani şi nu poate depăşi durata prevăzută de actele normative în vigoare;
· Concesionarul  a formulat cerere pentru prelungirea termenului contractului, pentru o perioadă de 12 luni, acesta având obligaţiile contractuale  îndeplinite şi nu înregistrează restanţe  la  plata redevenţei stabilite ;
· [bookmark: _GoBack]Prin adresa înregistrată sub nr. 573/2.02.2022 Colegiului Medicilor Prahova face cunoscut că în continuarea contractului de prestări servicii medicale cu CAS Prahova şi cu aprobarea Comisiei care funcţionează la nivelul DSP Prahova, medicii pot lucra şi după vârsta de 67 de ani, cu aviz anual şi prelungirea anuală a dovezii deţinerii spaţiului şi a actelor subsecvente necesare exercitării profesiei de medic; pe cale de consecinţă termenul contractului va fi prelungit pe perioada de valabilitate a avizului emis de comisia amintită. 
· DSP Prahova a emis Avizul favorabil nr. 328/28.06.2023 doamnei dr. Buxbaum Georgeta, valabil pentru 12 luni.
- că prin prelungirea termenului contractului de concesionare nr. 6735/15.09.2004 se asigură sursă de venit la bugetul local, continuarea activităţii de specialitate şi servicii medicale populaţiei înscrise în evidenţele cabinetului medical.
Faţă de cele de mai sus consider că iniţierea proiectului de hotărâre este necesară.




                                            ÎNTOCMIT,
Şef serviciu Administrație,
Iamandi Ion
